**Goʻzal Begim** (*asl ismi*: **Goʻzal Matyoqubova**; 1974-yil 31-yanvar, Qoʻshkoʻpir tumani, Oʻzbekiston SSR) — shoira, tarjimon, jurnalist. Oʻzbekiston Yozuvchilar uyushmasi aʼzosi. Boshqirdistonning „Ona yuragi" tanlovi gʻolibasi, AQSHning Ayova Xalqaro Yozuvchilar dasturi ishtirokchisi, Vyetnam xalq respublikasi tomonidan „Xalqaro adabiy aloqalar rivojiga qoʻshgan hissasi uchun" medali sohibasi. Shuningdek, shoira 2020-yili jurnalistika sohasidagi faoliyati uchun „Yilning eng faol jurnalisti" deb topilgan.

Tarjimai holi
-------------

Goʻzal Begim (Goʻzal Matyoqubova) 1974-yil 31-yanvar kuni Xorazm viloyati, Qoʻshkoʻpir tumani Oʻzbekyop qishlogʻida tugʻilgan. 1996-yilda Oʻzbekiston Milliy universiteti oʻzbek filologiyasi fakultetini tamomlagan. 2001—2003-yillarda Moskvada Maksim Gorkiy nomidagi Adabiyot instituti qoshida tashkil etilgan Oliy adabiyot kursini tamomlagan.

Faoliyati
---------

Oʻzbekiston milliy teleradiokompaniyasi, „Kitob dunyosi", „Sogʻlom avlod" gazetalari, „Gʻuncha" jurnali, Gʻafur Gʻulom nomidagi nashriyot-matbaa ijodiy uyi, „Hurriyat" gazetasi, Alisher Navoiy nomidagi Davlat adabiyot muzeyi, Toshkentdagi TMS institutida faoliyat koʻrsatgan.

Ijodi
-----

„Sukunat jarangi" (1998), „Uchayotgan yaproq soyasi" (2002), „Majnunsoat" (2012), „Yoki" (2018) kitoblari nashr etilgan.

Sheʼrlari „Oʻzbek modern sheʼriyati" (Toshkent, 2008), „Oʻzbek yosh shoirlari" (Toshkent, 2008), „Anor-Granat" (Moskva, 2008), „Annotirovanniy katalog" (Yerevan, 2009), „Xalqaro antologiya" (Vyetnam, 2012), „Happiness: The Delight — Tree (Schastye:Derevo Vostorga) "(New-York,2015), „Fairy-tale" (USA, Iowa, 2015) kabi xalqaro va Oʻzbekiston miqyosidagi jamoa toʻplamlarida chop etilgan. 

Sheʼrlari rus, ingliz, ukrain, bengal, arman, turk, qozoq, vyetnam, boshqird, arab tillariga tarjima qilingan.

Tarjimalari
-----------

Badiiy tarjima bilan shugʻullanadi. Aleksandr Blok, Anna Ahmatova, Marina Svetayeva, Osip Mandelshtam, Shimborskaya, Sergey Leshakov sheʼrlarini, zamonaviy vyetnam, arman, rus sheʼriyatini, Milorad Pavich, Doirs Lessing nasrini oʻzbek tiliga tarjima qilgan.

Manbalar
--------

1. ↑  *Davronbek* „Go‘zal Begim (1974)" (ru-ru). *n.ziyouz.com* (28-oktyabr 2013-yil). Qaraldi: 9-avgust 2023-yil.
2. ↑  „Yurt egasidan boshlangan adabiyot bayrami" (uz-Latn-UZ).. Qaraldi: 9-avgust 2023-yil.
3. ↑  „Oʻzbek sheʼriyati". 11-avgust 2023-yilda asl nusxadan arxivlandi. Qaraldi: 9-avgust 2023-yil.
4. ↑  „Bugun matbuotda...Tojsiz virus qanday virus?" (uz). *xs.uz*. 10-avgust 2023-yilda asl nusxadan arxivlandi. Qaraldi: 9-avgust 2023-yil.
5. ↑  *Ашур/Озодлик, Садриддин*. „Гўзал Бегим: Маҳмуд Ражаб зиё тарқатгани учун қамалмаслиги керак!" (uz). *Озодлик радиоси* (28-sentyabr 2019-yil). Qaraldi: 9-avgust 2023-yil.
6. ↑  „Go’zal Begim. Tuproq isi kelar tomirlarimdan & Shoiraning o’zi o’gan she’rlar | Xurshid Davron kutubxonasi". *kh-davron.uz*. Qaraldi: 9-avgust 2023-yil.
7. ↑  „Go’zal Begim. Ismingiz shu’lasidan qamashar ko’zim… | Xurshid Davron kutubxonasi". *kh-davron.uz*. Qaraldi: 9-avgust 2023-yil.
8. ↑  *Unknown* „Yosh jurnalistlar klubi blogi: GO’ZAL BEGIM IJODIDA BAXT TASVIRI (Kecha baxt qarshisida … she’ri misolida)". *Yosh jurnalistlar klubi blogi* (16 июня 2014). Qaraldi: 9-avgust 2023-yil.
9. ↑  „Гўзал Бегим ижодидан" (tr). Qaraldi: 9-avgust 2023-yil.
10. ↑  *oyina.uz* „Aфғонистонлик аёллар ва болаларни ёлғиз қолдирманг!" (kiril). *Oyina.uz*. Qaraldi: 9-avgust 2023-yil.